CELEX: 32020D1996
Language: hr
Date: 2020-12-04 00:00:00
Title: Provedbena odluka Komisije (EU) 2020/1996 оd 4. prosinca 2020. o izmjeni Priloga Provedbenoj odluci (EU) 2020/1742 o određenim zaštitnim mjerama povezanima s visokopatogenom influencom ptica podtipa H5N8 u Ujedinjenoj Kraljevini (priopćeno pod brojem dokumenta C(2020) 8763) (Vjerodostojan je samo tekst na engleskom jeziku) (Tekst značajan za EGP)

7.12.2020   
               
               
                  HR
               
               
                  Službeni list Europske unije
               
               
                  L 410/100
               
            
         PROVEDBENA ODLUKA KOMISIJE (EU) 2020/1996
         оd 4. prosinca 2020.
         o izmjeni Priloga Provedbenoj odluci (EU) 2020/1742 o određenim zaštitnim mjerama povezanima s visokopatogenom influencom ptica podtipa H5N8 u Ujedinjenoj Kraljevini
         
            
               (priopćeno pod brojem dokumenta C(2020) 8763)
            
         
         (Vjerodostojan je samo tekst na engleskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         Uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4., u vezi s člankom 131. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”),
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4., u vezi s člankom 131. Sporazuma o povlačenju,
         budući da:
         
                     (1)
                  
                  
                     Provedbena odluka Komisije (EU) 2020/1742 (3) donesena je nakon izbijanja visokopatogene influence ptica podtipa H5N8 na gospodarstvima na kojima se drži perad ili druge ptice koje se drže u zatočeništvu u Ujedinjenoj Kraljevini i nakon što je nadležno tijelo Ujedinjene Kraljevine uspostavilo zaražena i ugrožena područja u skladu s Direktivom Vijeća 2005/94/EZ (4).
                  
               
                     (2)
                  
                  
                     Provedbenom odlukom (EU) 2020/1742 predviđeno je da zaražena i ugrožena područja uspostavljena u Ujedinjenoj Kraljevini u skladu s Direktivom 2005/94/EZ barem obuhvaćaju područja koja su navedena kao zaražena i ugrožena područja u Prilogu toj provedbenoj odluci.
                  
               
                     (3)
                  
                  
                     Od datuma donošenja Provedbene odluke (EU) 2020/1742 Ujedinjena Kraljevina je obavijestila Komisiju o novim slučajevima izbijanja visokopatogene influence ptica podtipa H5N8 na gospodarstvima na kojima se drži perad ili druge ptice koje se drže u zatočeništvu u okruzima Leicestershire i North Yorkshire te je poduzela potrebne mjere u skladu s Direktivom 2005/94/EZ, uključujući uspostavu zaraženih i ugroženih područja oko tih novih mjesta izbijanja bolesti.
                  
               
                     (4)
                  
                  
                     Komisija je u suradnji s Ujedinjenom Kraljevinom razmotrila navedene mjere i uvjerila se da su granice zaraženih i ugroženih područja koja su uspostavila nadležna tijela u Ujedinjenoj Kraljevini na dovoljnoj udaljenosti od gospodarstava na kojima su potvrđeni novi slučajevi izbijanja visokopatogene influence ptica podtipa H5N8.
                  
               
                     (5)
                  
                  
                     Kako bi se spriječili nepotrebni poremećaji trgovine u Uniji i izbjeglo da treće zemlje nametnu neopravdane prepreke trgovini, potrebno je na razini Unije u suradnji s Ujedinjenom Kraljevinom brzo utvrditi nova zaražena i ugrožena područja koja je uspostavila Ujedinjena Kraljevina u skladu s Direktivom 2005/94/EZ. Stoga bi trebalo izmijeniti zaražena i ugrožena područja navedena za Ujedinjenu Kraljevinu u Prilogu Provedbenoj odluci (EU) 2020/1742.
                  
               
                     (6)
                  
                  
                     Prilog Provedbenoj odluci (EU) 2020/1742 trebalo bi u skladu s time izmijeniti radi ažuriranja regionalizacije na razini Unije navođenjem novih zaraženih i ugroženih područja uspostavljenih u Ujedinjenoj Kraljevini u skladu s Direktivom 2005/94/EZ te navođenjem trajanja ograničenja koja se na njih primjenjuju.
                  
               
                     (7)
                  
                  
                     Provedbenu odluku (EU) 2020/1742 trebalo bi stoga na odgovarajući način izmijeniti.
                  
               
                     (8)
                  
                  
                     S obzirom na hitnost epidemiološke situacije u Uniji u pogledu širenja visokopatogene influence ptica podtipa H5N8, važno je da izmjene Priloga Provedbenoj odluci (EU) 2020/1742 uvedene ovom Odlukom stupe na snagu što prije.
                  
               
                     (9)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog Provedbenoj odluci (EU) 2020/1742 zamjenjuje se tekstom iz Priloga ovoj Odluci.
         
         
            Članak 2.
            Ova je Odluka upućena Ujedinjenoj Kraljevini Velike Britanije i Sjeverne Irske.
         
         
            Sastavljeno u Bruxellesu 4. prosinca 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  Provedbena odluka Komisije (EU) 2020/1742 od 20. studenoga 2020. o određenim privremenim zaštitnim mjerama u vezi s visokopatogenom influencom ptica podtipa H5N8 u Ujedinjenoj Kraljevini (SL L 392, 23.11.2020., str. 60.).
         
            (4)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).
      
      
         
            PRILOG
            
               
                  
                     „PRILOG
                     DIO A
                     Zaraženo područje kako je utvrđeno u članku 1.:
                     
                        Ujedinjena Kraljevina
                     
                     
                                 Obuhvaćeno područje:
                              
                              
                                 Datum do kojeg se primjenjuje u skladu s člankom 29. stavkom 1. Direktive 2005/94/EZ
                              
                           
                                 Dijelovi okruga Cheshire (oznaka ADNS 00140) koji se nalaze unutar kruga promjera tri kilometra sa središtem u točki WGS84 N53,25 W2,81
                              
                              
                                 27.11.2020.
                              
                           
                                 Dijelovi okruga Herefordshire (oznaka ADNS 00051) koji se nalaze unutar kruga promjera tri kilometra sa središtem u točki WGS84 N52,17 W2,81
                              
                              
                                 8.12.2020.
                              
                           
                                 Dijelovi okruga Leicestershire (oznaka ADNS 00152) koji se nalaze unutar kruga promjera tri kilometra sa središtem u točki WGS84 N52,78 W0,86
                              
                              
                                 16.12.2020.
                              
                           
                                 Dijelovi okruga North Yorkshire (oznaka ADNS 00176) koji se nalaze unutar kruga promjera tri kilometra sa središtem u točki WGS84 N54,30 W1,47
                              
                              
                                 23.12.2020.
                              
                           DIO B
                     Ugroženo područje kako je utvrđeno u članku 1.:
                     
                        Ujedinjena Kraljevina
                     
                     
                                 Obuhvaćeno područje:
                              
                              
                                 Datum do kojeg se primjenjuje u skladu s člankom 31. Direktive 2005/94/EZ
                              
                           
                                 Dijelovi okruga Cheshire (oznaka ADNS 00140) koji se nalaze izvan područja utvrđenog kao zaraženo područje, a unutar kruga promjera deset kilometara sa središtem u točki WGS84 N53,25 W2,81
                              
                              
                                 6.12.2020.
                              
                           
                                 Dijelovi okruga Cheshire (oznaka ADNS 00140) koji se nalaze unutar kruga promjera tri kilometra sa središtem u točki WGS84 N53,25 W2,81
                              
                              
                                 Od 28.11.2020. do 6.12.2020.
                              
                           
                                 Dijelovi okruga Herefordshire (oznaka ADNS 00051) koji se nalaze izvan područja utvrđenog kao zaraženo područje, a unutar kruga promjera deset kilometara sa središtem u točki WGS84 N52,17 W2,81
                              
                              
                                 17.12.2020.
                              
                           
                                 Dijelovi okruga Herefordshire (oznaka ADNS 00051) koji se nalaze unutar kruga promjera tri kilometra sa središtem u točki WGS84 N52,17 W2,81
                              
                              
                                 Od 9.12.2020. do 17.12.2020.
                              
                           
                                 Dijelovi okruga Leicestershire (oznaka ADNS 00152) koji se nalaze izvan područja utvrđenog kao zaraženo područje, a unutar kruga promjera deset kilometara sa središtem u točki WGS84 N52,78 W0,86
                              
                              
                                 25.12.2020.
                              
                           
                                 Dijelovi okruga Leicestershire (oznaka ADNS 00152) koji se nalaze unutar kruga promjera tri kilometra sa središtem u točki WGS84 N52,78 W0,86
                              
                              
                                 Od 17.12.2020. do 25.12.2020.
                              
                           
                                 Dijelovi okruga North Yorkshire (oznaka ADNS 00176) koji se nalaze izvan područja utvrđenog kao zaraženo područje, a unutar kruga promjera deset kilometara sa središtem u točki WGS84 N54,30 W1,47
                              
                              
                                 31.12.2020.
                              
                           
                                 Dijelovi okruga North Yorkshire (oznaka ADNS 00176) koji se nalaze unutar kruga promjera tri kilometra sa središtem u točki WGS84 N54,30 W1,47
                              
                              
                                 Od 24.12.2020. do 31.12.2020.
                              
                           
               ”